open-index/open-wikipedia-markdown huggingface dataset:
Позаниклин

**Позаниклин** (INN, со кодно име **ABT-089**) претставува тип на лек развиен од Абот, кој има ноотропни и невропротективни ефекти. Студиите кои биле  спроведени на животни покажале дека позаниклинот се користи  за третман на АДХД и последователните испитувања на луѓе покажаа дека ABT-089 е ефикасен за оваа апликација. Овој лек се врзува со селективен подтип со висок афинитет за α 4 β 2  никотинските ацетилхолински рецептори и има делумен агонизам кон α 6 β 2 подтипот, но не и подтиповите α 7  и α 3 β 4 познати на никотинот. Тој се одликува со ниска тенденција да предизвикува несакани ефекти во споредба со другите лекови во класата, што го прави добар кандидат за клинички развој.

## Синтеза
Позаниклинот се синтетизира од 2-метил-3-хидроксипиридин и Boc-L-Пролинол преку  дехидрација проследена со дезаштита на азотниот атом на пролинол 

## Наводи

Категорија:Стимуланси
Категорија:Фенолни етри
Позанти

мини|Позанти
**Позанти** ( , порано ) претставува  општина и област во провинцијата Адана, Турција. Неговата вкупна површина изнесува  899&nbsp;km 2, и брои 19.852 (2022) жители. Градот е сместен  во висорамнините Чукурова и претставува  главна порта кон медитеранските брегови. Позанти се наоѓа во подножјето, на дното на еден од ретките премини низ планините. Градоначалник е Мустафа Чај ( МХП ).

## Историја
Позанти имал повеќе имиња низ историјата. Во антиката тоа било *Пендонсис*, кај Арапите Ел Бедендум, и на крајот *Бозанти* и *Позанти* на турски.

Надвиснат на влезот на преминот преку планинскиот венец Таур,  Пендосис бил стратешки важен, како еден вид порта помеѓу високата рамнина на Анадолија и ниската рамнина на Киликија или Чукурова и Блискиот Исток пошироко.Позанти бил освојуван од повеќе  народи  Хетитите, Персијците, Александар Македонски, Рим и Византија. Муслиманските сили се движеле низ областа во периодот на Абасидите, а потоа и Турците по Битката кај Манцикерт во 1071 година. За време на крстоносните војни, контролата над преминот им била вратена на Византијците, потоа на Ерменското Кралство Киликија и на Мамлуците, пред конечно да биде ставена под отоманска контрола од Селим I во 1517 година.

Позанти е познат како ветровито и мрачно место,  во поголемиот дел од својата историја бил  само тврдина и патна куќа, но сè повеќе луѓе почнале да се населуваат  во областа постојано кога била изградена железница во 1917 година. Сепак, минливата трговија на патиштата сè уште е главен двигател на локалната економија.

Позанти накратко бил окупиран од француските сили кон крајот на Првата светска војна.

## Транспорт
Позанти Гар е железничка станица во Позанти, којја опслужува    три главни линии, поврзувајќи го Позанти со Адана, Нигде, Кајсери, Анкара и Караман .

Како своевидна порта кон Чукурова, Позанти е централна и стратешка точка за застанување на неколку компании за превоз кои работат на линии од Средна Анадолија до Чукурова и понатаму на исток.

## Знаменитости
Џамијата и фонтаната се единствените градби во центарот на градот кои припаѓаат на отоманскиот генерал Џемал Паша, изградени во 1919 година и оттогаш поправени и обновени. На влезот во превојот се старите и новите замоци на Анхша.

Казематите на Ибрахим Паша, остатоци од тврдина од 19 век, се наоѓаат на ридот по име Текир, веднаш до модерниот автопат D.750. Урнатините на византискиот град Фенесе лежеле во близина на селото Ашчибекирли. Повеќе урнатини се пронајдени во близина на селото Камишли во високите ливади (*јајла*) на Орен и Асар.

## Наводи

Категорија:Населени места во Турција
Западен Давао

**Западен Давао** (, ; ) — покраина во регионот Давао на Филипините, сместена на островот Минданао. Седиште е општината Малита. На исток се наоѓа Давајскиот Залив. На југ дели и морска граница со индонезиската покраина Северен Сулавеси.

## Историја
### Султанско време
Подрачјето на Западен Давао било во состав на Султанатот Магинданао (освен Сарангани), а подоцна влегол во Султанатот Буајан.

### Американско колонијално време
Територијата на денешен Западен Давао била дел од поранешната покраина Давао која го зафаќала целиот денешен регион Давао. Според законот од 1904&nbsp;г. добар дел од подрачјето до денешна Малита на север било во состав на општината Санта Крус, денес во Јужен Давао. Домородци на подрачјето биле лумадските племиња како Матигсалузите и Тагакулосите. На почетокот на XX век почнале да доаѓаат доселеници од Лусон и Висајските Острови, смешувајќи се со домородното население; со време потомците на доселениците станале мнозинство. Чистите домородци денес се мало малцинство, и живеат претежно во шумските и планинските краишта на покраината.

Општината Малита е основана на 13 ноември 1936&nbsp;г. Тој била првата паланка на територијата на Западен Давао, и подоцна станал покраинско седиште. Подоцна се појавиле уште гратчиња: Тринидад (денес Хосе Абад Сантос) во 1948, Санта Марија во 1968&nbsp;г., Дон Марселино во 1979 и Сарангани во 1980&nbsp;г.

### Осамостојување
На 8 мај 1967 г. покраината Давао е поделена на три покраини, од кои едната е Јужен Давао. Во оваа покраина биле општините кои подоцна се одвоени во Западен Давао.

#### Основање
Западен Давао е основан со законот од 23 јули 2013 г. со одземање на пет општини од покраината Јужен Давао. Одлуката е ратификувана на референдум одржан на 28 октомври 2013&nbsp;г.

## Географија
Западен Давао зафаќа површиина од  и се ноаѓа на југозападниот крај на регионот Давао на островот Минданао. Покраината се граничи со Јужен Давао на северозапад; Сарангани на запад и Давајскиот Залив на североисток.

Релјефот е претежно планински. Источниот брег има ридови на чие подножје се наоѓаат плажи. Покраината е прилично обрасната со растителност, особено со кокосови палми и тврди дрва.

## Управа
На чело на покраината стојат управник и вицеуправник. Целата покраина е опфатена од еден конгресен округ. Седишттето е во општината Малита, најголема во покраината.

### Општини
Западен Давао е сочинет 5 општини.

## Стопанство
Најважни стопански гранки на Западен Давао се рибникарството и земјоделството. Се произведуваат риби, банани и кокосови ороеви кои потоа се продаваат во неколку поголеми градови на јужен Минданао како Давао. Оризовите полиња се ограничени на малобројните рамни површини поради шумско-планинскиот карактер на крајот.

Средиште на трговијата е главната општина Малита.

Во покраината почнал да се развива и туризмот, и тоа по крајбрежните плажи и на островите Сарангани и Балут на југ.

## Наводи

## Надворешни врски

* Службен портал на Западен Давао 


Категорија:Покраини на Филипините
Категорија:Давао (регион)
Категорија:Држави и територии настанати во 2013 година
Италијанско друштво за економија, демографија и статистика

**Италијанско друштво за економија, демографија и статистика** (; SIEDS) ― учено општество кое има за цел да продолжи со економски, демографски и статистички студии и да воспостави активна соработка меѓу професионалците од споменатите предмети од областа на општествените науки и човековото однесување. Друштвото ја следи оваа цел со:

* организирање семинари, конгреси или научни состаноци за анализа и дискусија за проблемите во врска со неговата дејност;
* спроведување научни истражувања, прашања и истражувања и промовирање, активности за обука (курсеви, семинари, итн.);
* објавување на *Rivista italiana di economia demografia e statistica*, низа студии и монографии за конкретни ставки кои се однесуваат на научниот интерес на општеството, како и зборници од неговите конгреси и семинари.

## Историја
SIEDS е основана на 29 јуни 1939 година, на иницијатива на Ливио Ливи и други. Првото седиште на друштвото се наоѓало во Фиренца. Првично наречен „Италијанско друштво за демографија и статистика“, потекнува од Советодавниот комитет за проучување на населението (), исто така основана од Ливи. Првите публикации на друштвото биле само зборници на научни собири, но, почнувајќи од јануари 1947 година, друштвото го издавала своето научно списание, *Rivista italiana di economia demografia e statistica*. На 18 април 1950 година друштвото одлучи да ги прошири своите полиња на интерес и на економијата и го доби своето сегашно име. Во 1950 година, списанието на друштвото било преименувано соодветно во Италијански преглед за економија, демографија и статистика. За време на првиот состанок на друштвото, одржан во Истат (Рим, 28-29 мај 1939), Ливи подвлекол дека во тоа време веќе постоеле 16 статистички друштва во Европа, како и во Северна Америка, Аргентина, Бразил, Индија, Кина, и Јапонија. Затоа, италијанските академици мислеа дека е дојдено време и за нивното широко национално општество. За време на научниот собир одржан на 28 декември 1940 година, друштвото веќе броело 122 обични членови.

## Надворешни врски

* 

Категорија:Демографија на Италија
Категорија:Организации со седиште во Рим
Категорија:Појавено во 1939 година во Италија
Категорија:Организации основани во 1939 година
Категорија:Демографски организации
Категорија:Статистички друштва
Категорија:Економски друштва
Историски центри на Белград и Ѓирокастро

**Историските центри на Белград и Ѓирокастро** () — ги опфаќа градовите Белград (Берат) и Ѓирокастро во јужна Албанија. Ѓирокастро бил додаден на списокот на светско наследство на УНЕСКО во 2005 година, додека Белград бил додаден како проширување на локацијата во 2008 година. Тие се впишани како ретки примери на архитектонски карактер типичен за отоманскиот период.

Белград често се нарекува град на илјада прозорци и се смета за едно од архитектонските богатства на Албанија. Трагите од Илирите, Грците, Римјаните, Византијците и Османлиите се уште се евидентни и добро зачувани во градот со замоци и дворци, стари цркви и џамии и импресивни ѕидни слики, икони и мурали. Низ вековите Белград бил местото каде што во мир коегзистирале различни религии и заедници.

Ѓирокастро, наречен град на камен, се протега на стрмната страна на долината на реката Дрино со поглед на историскиот пејзаж со живописна камена архитектура врамена со планини од секоја страна. Како и повеќето други градови во Албанија, Ѓирокастро носи архитектонски богатства на различни цивилизации кои претходно го освоиле регионот.

## Атракции

## Наводи

lines
Категорија:Туризам во Албанија
Категорија:Светско наследство во Албанија
Институт за статистика (Албанија)

**Институт за статистика** () ― независно јавно правно лице задолжено да произведува службена статистика во Република Албанија.

ИНСТАТ е организиран на централно ниво, со регионални заводи за статистика на месно ниво кои работат во рамките на неговата организациска структура, која се одобрува со одлука на Собранието, согласно одредбите од важечката законска регулатива за независните установи.

## Преглед
Статистичката служба во Република Албанија ја врши Институтот за статистика. Во 1924 година, бил создаден завод за статистика кој водел различни економски записи во Министерството за јавни работи и земјоделство. Активноста на оваа канцеларија била ограничена на земјоделски инвентари кои го опфатиле бројот на земјоделци и видот и количината на користење на земјиштето со земјоделски и сточарски растенија, како и некои детални статистички податоци за индустријата, трговијата, извоз-увозот и цените. Статистичката служба на крајот била институционализирана со Уредба бр. 121, дт. 8/04/1940 година.

Статистичкиот систем што следел е воспоставен со Одлука бр. 35, датум 13.01.1945 година со создавањето на Дирекцијата за статистика, установа подредена на Советот на министри. Подоцна оваа дирекција преминала во надлежност на Државната комисија за планирање.

Денеска, согласно законот бр. 17, од 05.04.2018 година *„За службена статистика“*, овој систем се состои од голем број установи одговорни за производство на службена статистика и други установи, јавни или други, кои произведуваат статистика од различни области за следење или спроведување на нивните развојни политики. Националниот статистички систем своите активности ги врши во согласност со наведениот закон и повеќегодишната програма за статистика која е одобрена со посебна одлука на Собранието.

## Поврзано

* Демографија на Албанија
* Список на национални и меѓународни статистички служби
* Евростат

## Наводи

Категорија:Државни статистички заводи
Категорија:Независни владини агенции во Албанија
Категорија:Владини агенции во Албанија
Категорија:Појавено во 1940 година во Албанија
Косовска агенција за статистика

мини|Службеното лого
**Косовска агенција за статистика** (, ) ― националното биро за статистика на Косово.

Службено била создадена во 1948 година, но повторно започнала да работи како независна агенција во 1999 година. По прогласувањето на независноста на Косово во 2008 година, Агенцијата го организирала првиот попис на населението на Косово во 2011 година. Поддржан е од меѓународни организации и статистички агенции, како што се ОБСЕ, Обединетите нации итн. Од 2011 година, бирото работи во рамките на косовското премиерство.

## Поврзано

* Демографија на Косово

## Наводи

Категорија:Демографија на Косово
Категорија:Државни статистички заводи
Категорија:Организации со седиште во Косово
Категорија:Организации основани во 1948 година
Категорија:Статии кои содржат текст на албански јазик
Категорија:Статии кои содржат текст на српски јазик
Митологијата на Мејтеи

[десно|мини|320x320пкс| Табелата на [Манипур, прикажувајќи ги божествените митски суштества, како Хијанг Хирен и Пахангба, од митологијата на Мејтеи, во парадата на Денот на Републиката во Индија, во Њу Делхи]]
**Митологијата на Мејтеи** или **митологија манипури** претставува своевидна збирка на митови, кои припаѓаат на религиозните и културните традиции на народот Мејтеи, доминантната етничка група на Манипур. Ова дело е  поврзано со традиционалната религија Мејтеи (Санамахизам). Митовите за Мејтеи се дел од културата на Мејтеи (културата Манипури) и опишуваат различни природни феномени, како се настанал човекот,како се  развивала човечката цивилизација и причините за многу работи. Повеќето од легендите на Мејтеи се наоѓаат во текстовите на јазикот Мејтеи (јазик манипури).
 

## Текстуални извори
Митското раскажување игра важна улога во скоро секој жанр на книжевноста на Мејтеи (книжевност Манипури). Некои од најпознатите литературни извори се:

## Митски суштества
Како митски суштества се наведуваат богови, божици, митски суштества и многу други.

## Наводи

Категорија:Индиска култура
Категорија:Индиски религии
Категорија:Азиска митологија
Митологија на водите

мини|Сеф Алберц и Лео Броувер.
***Митологија на водите***, претставува композиција напишана за флејта и гитара од кубанскиот композитор Лео Броувер, компонирана е во 2009 година за германско-венецуелскиот гитарист и композитор Сеф Алберц.

Броувер го опишал делото како прва негова соната за флејта и гитара, а  го посветил делото на Алберц, кој ја извел светската премиера во германскиот град Лајпциг на 4 септември 2009 година, во Петерскирхе, како дел од завршниот концерт на Меѓународниот фестивал „Кон Гитара“ под културен покровител на Германската секција на УНЕСКО.

Времетраењето на оваа соната е приближно 25 минути. „Композицијата е еден вид звучен филм за моќната елементарна сила на водите на мојот континент; ја имаме Амазон! Оваа музика размислува за тоа“.
лево|рамка| Фрагмент од ракописот
I. *Раѓањето на реката Амазон*(Бразил)

II. *Скриеното езеро на Маите*(Средна Америка)

III. *Ангелските водопади*(Венецуела)

IV. *Гуије, гоблин на реките на Куба*(Карибите)

Употребата на скордатура на гитарата, со постојана потпора речиси „педала“ на бас жицата во E flat („**S**“ во германската музичка номенклатура)  е еден вид музичка симболика, која го означува присуството на посветителот (Sef) преку мјузиклот. Веќе на самиот почеток на работата, Брауер го воведува мотивот „**SEF**“ во ретроградна комбинација со некои од најкарактеристичните интервали на неговиот сопствен звучен свет (мала секунда, совршено четврто и намалено петто).
десно|рамка| Интервали
Премирното издание на ова дело било придружено со визуелна кореографија и дизајн на осветлување специјално замислени за таа прилика од Сеф Алберц и германскиот дизајнер на осветлување Јирген Маак. Самиот Броувер беше присутен на овој концерт, што се совпадна со прославата на неговата 70-годишнина.

## Критички прием
„Во петокот вечерта многубројната публика беше навистина воодушевена од новата музика за флејта и гитара, плус видео и ласерски проекции“ 

## Наводи


Категорија:Камерна музика
30 дена темнина

***30 дена темнина*** () — американски филм на ужасите заснован на истоимената серија стрипови. Режисер на филмот е Дејвид Слејд, а главните улоги ги толкуваат Џош Хартнет, Мелиса Џорџ и Дени Хјустон. Дејството се одвива во мал град во Алјаска, кој на почетокот на 30-дневната поларна ноќ е нападнат од банда крвожедни вампири.

Филмот, со буџет од 30 милиони долари, бил прикажан на 19 октомври 2007 г. во САД и на 1 ноември во Обединетото Кралство. За шест недели од прикажувањето, трилерот заработил 75 милиони долари. На 5 октомври 2010 г., продолжението на филмот, „30 дена темнина: Мрачни времиња“, било објавено, а минисерија со наслов „30 дена темнина: Крвави траги“ била објавена во 2007 г. на FEARnet.com.

## Содржина
Ебен Олесон е шериф во градот Бароу во Алјаска и поминува низ тешки времиња со неговата сопруга Стела. Двајцата се на работ на развод по бројните несогласувања и Стела се подготвува да го напушти Бароу, пред почетокот на периодот од 30-дневната поларна ноќ во кои ќе бидат прекинати сите врски со градот. Но поради сообраќајка таа не се качува во последниот авион и е принудена да го чека следниот, за 30 дена.

Истата вечер во градот почнуваат да се случуваат морничави работи. Сите кучиња се убиени, а таинствен странец се заканува дека „тие“ ќе дојдат и ќе ги убијат сите мештани на градот. Наскоро нападот навистина започнува и чудовишни убиства се случуваат на секој агол од градот. Додека Ебен сфаќа дека всушност се работи за вампири, со него ќе останат само Стела, неговиот помал брат Џејк и група од околу 10 други луѓе, кои се и единствените преживеани од градот. Во обид да најдат подобро засолниште, вампирите ги напаѓаат и убиваат еден по еден.

Преполовената група успева да стигне до 30-тиот ден, но кога Стела е во опасност, Ебен си вбризгува крв од друг вампир за да ја спаси. Џејк, Стела, Гејл Робинс (малото девојче што Стела го спасила) и уште 2 мештани на градот, Луси Ајкос и Дениз, остануваат единствените преживеани од колежот во Бароу, додека Ебен, на изгрејсонце, се претвора во пепел во рацете на Стела.

## Наводи

## Надворешни врски

* Official multiplayer game for the film
* 
* 

__СОСОДРЖИНА__
__ИНДЕКС__

Категорија:Филмови
Категорија:Филмови од 2007 година
Категорија:Американски филмови
Категорија:Филмови на англиски јазик
Категорија:Ужаси
Жак Дипен

**Жак Дипен** (4 март 1927, Привас, Ардеш - 27 октомври 2012 година, Париз) бил француски поет, уметнички критичар и ко-основач на списанието *Лефемер*.

Дипен е роден во градот Привас во Јужна Франција, каде што неговиот татко бил психијатар во државната душевна болница. Во 1944 година, семејството се преселило во Париз, каде што во 1950 година, поетот Рене Шар му помогнал да ја објави својата прва збирка песни.

Во 1966 година, тој го основал поетското списание Лефемер, со поети меѓу кои се  Андре ду Буше, Ив Бонфоа и Пол Селан.

Тој бил директор на публикацијата во галеријата Маегт, која го претставувала Џоан Миро, близок пријател. Галеријата ги претставувала и Марк Шагал, Алберто Џакомети, Френсис Бејкон и Василиј Кандински. Џакомети и Бејкон и двајцата го насликале неговиот портрет.

Дипен ја напишал биографијата на Миро и бројни монографии за делото на уметникот биле овластени од семејството на Миро да биде единствениот авторитет за автентичност на делото на уметникот; улога што го направила многу баран од колекционерите. Во 1987 година, Дипен бил куратор на ретроспективата на работата на Миро во музејот Гугенхајм, прва таква ретроспектива во Њујорк од 1959 година.

## Наводи

Категорија:Починати во 2012 година
Категорија:Родени во 1927 година
Категорија:Француски поети
Пад на населението

thumb|Напуштена куќа во Јубари, Хокаидо, област која значително настрадала поради пад на населението
**Пад на населението** или **депопулација** — намалување на бројот на жители во одредена област. Долгорочно, од праисториско време до денес, човечкото население на Земјата постојано се зголемува. Меѓутоа сегашните проекции покажуваат дека оваа долгорочна склоност на постојан раст на населението можеби ќе заврши.

До почетокот на индустриската револуција, светското население растело многу бавно. После приближно 1800 година, стапката на наталитет се искачила на максимум 2,09 отсто годишен раст во 1967-1969 година, но оттогаш паднала на 1,05 во 2020 година поради светскиот пад на раѓање. Најголем пораст во апсолутни бројки од 92,9 милиони имало во 1988 година, но во 2020 година растот паднал на 81,3 милиони. Долгорочните проекции за растот на човечкото население на оваа планета покажуваат натамошен пад и дека до крајот на 21 век, ќе почне да стагнира. Примери за ваков тренд се Јапонија, чие население моментално (2015-2020) се намалува од 0,2 % годишно, и Кина, чие население би можело да почне да се намалува до 2027 година или порано. До 2050 година, европското население треба да почне да се намалува за 0,3 % годишно.

Растот на населението се намалил главно поради ненадејниот пад на светската стапка на раѓање, од 5,0 во 1960 година на 2,3 во 2020 година. Падот на наталитетот го зафатил целиот свет и е резултат на демографската транзиција. За една земја да го задржи своето население (без да се размислува за миграција), потребна е минимална стапка на наталитет од 2,1 дете по жена (бројката е малку поголема од 2, бидејќи не сите деца достигнуваат полнолетство). Сепак, речиси сите општества доживуваат драстичен пад на наталитетот како што стануваат побогати. Тежнеењето на жените во побогатите земји да имаат помалку деца се припишува на различни причини, како што се помалата смртност на новороденчињата и помалата потреба од деца како извор на семеен труд. Често се споменува и подоброто образование на младите жени, што ги проширува нивните можности за вработување.

Можните последици од долгорочниот пад на националното население може да бидат чисто позитивни или негативни. Ако една земја може да ја зголеми производноста на својата работна сила побрзо отколку што опаѓа нејзиното население, резултатите може да бидат чисто позитивни во однос на нејзината економија, квалитетот на животот и животната средина. Ако не може да ја зголеми продуктивноста на трудот побрзо од падот на населението, резултатите може да бидат негативни.

Националните напори за справување со намалувањето на населението досега се сосредоточувале на можните негативни економски последици, бидејќи земјите се обидувале да ја подобрат големината и производноста на својата работна сила.

## Наводи

Категорија:Демографија
Големиот шеф (филм од 1959)

**„Големиот шеф“** (англиски: *Big boss*) — француско-италијански филм од 1959 година во режија на Анри Вернуј (Henri Verneuil) по сценариото на О. Анри (O. Henry), Жан Манс (Jean Manse) и Анри Троја (Henri Troyat). Главните улоги ги играат: Фернандел, Џино Черви (Gino Cervi) и Папуф (Papouf).

## Синопсис
Двајца другари се надеваат на брзо богатство. Затоа, тие го грабаат детето Ерик, чиј татко е многу богат. Меѓутоа, нивниот план се врти против нив, а детето им причинува големи проблеми...

## Наводи

Категорија:Француски филмови
Категорија:Италијански филмови
Категорија:Филмови на француски јазик
Категорија:Филмови од 1959 година
Категорија:Филмови на Анри Вернуј
Категорија:Филмови со Џино Черви
Категорија:Филмови со Фернандел
Категорија:Филмски комедии
Категорија:Црно-бели филмови
Винцер

мини|Градското собрание
**Винцер** — општина во округот Дегендорф во Баварија, Германија.

## Наводи

Категорија:Координати на Википодатоците
Винарија Балар А.Д

мини|десно|Вина на Балар
**Винарија Балар** () претставува винарија во Република Бугарија која произведува бутик црвени и розови вина од Каберне Совињон, Мерло и Сира, и бело вино од сортите Мускат и Траминер.

Компанијата е основана во 2005 година. Винаријата е сместена во селото Скалица, регионот Јамбол. Сопствените  лозови насади се простираат на  површина од 130 декари.

## За името
Името на компанијата „Балар“ доаѓа од стариот бугарски збор што означува „учен човек“. Историски за Бугарите БАЛ (знаењето) е највисокиот концепт во светогледот на античките предци бидејќи Балар значи „мудрец“. На санскрит зборот „Балар“ значи „сила“.

## Линија „К“.
Бутик вината од *линијата К* се К1, К3, К5, К7 и К9. Овие вина се мешавина од сортите Мерло, Сира и Каберне Совињон, и се произведуваат од грозје одгледувано на бугарските лозја.
## Награди

## Витализирано вино
Витализација на виното  претставува сложен  процес на продолжено изложување на звучни бранови внесени директно во виното за да се измени  составот  и спектарот на зрачење на молекулите во пијалакот. Виното  со овие звучни бранови е озвучено со специјално избрана класична музика, ги умножува неговите квалитети и позитивното влијание врз човечкиот организам.

## Наводи

## Надворешни врски

* официјална веб страна
* Каталог на бугарско вино
* Vinaria   
* Читанка.инфо
* Фестивал на виното Августијада
* Историја на бугарското вино 

Категорија:Јамбол (област)
Категорија:Економија на Бугарија
Херкул

**Херкул** — римски еквивалент на грчкиот божествен херој Херакле, син на Јупитер и смртната Алкмена. Во класичната митологија, Херкул е познат по својата сила и по многубројните далечни авантури.

Римјаните ја адаптирале иконографијата и митовите на грчкиот херој за нивната литература и уметност под името *Херкул*. Во подоцнежната западна уметност и литература и во популарната култура, *Херкул* почесто се користи од *Херакле* како име на херојот. Херкул е повеќеслојна фигура со контрадикторни карактеристики, што им овозможила на подоцнежните уметници и писатели да одберат како да го претставуваат.  Оваа статија дава вовед во претставите на Херкул во подоцнежната традиција.

## Наводи

Категорија:Римски божества
Варвара Радосављевиќ

**Игуменија Варвара** (световно: **Вера Радосављевиќ**, ;  - ) — српска монахиња, игуменија на манастирот Беочин во Банат од 2019 до 2024 година.

## Животопис
Игуменијата Варвара (Радосављевиќ) е родена на 21 ноември 1939 година во Причевиќ кај Ваљево. Основното образование го добила во родниот град. Нејзините биолошки сестри калуѓерки се Мајка Марина и Екатерина од Беочинскиот манастир на Фрушка гора.

Монашкиот пат го започнала заедно со сестра ѝ Екатерина во 1950 година кога дошле во манастирот Келије кај Ваљево, како искушеници кај игуменијата Сара Ѓукетиќ. Се замонашила во 1965 година во Манастирот Беочин на Фрушка Гора, добивајќи го монашкото име Варвара. Затекнале пустош, немало прозорци, врати, ни пат до манастирот. Денес, благодарение на напорите на игумениите Екатерина и Варвара, манастирот Беочин изгледа како рајска градина, еден од најуредените манастири на Сремската епархија, каде владее мир и тишина и каде престојува сестринство од 20 калуѓерки.

Со решение на епископот Сремски г. Василиј (Вадиќ), по смртта на игуменија Екатерина (Радосављевиќ), на 20 ноември 2019 година, Варвара е именувана за игуменија на Манастирот Беочин каде што успешно раководела со манастирот пет години.

Починала на 19 јуни 2024 г.

## Наводи

Категорија:Игумении
Категорија:Српска православна црква
Say I Love You

мини|Плакатот, прикажувајќи ги главните ликови  на анимето. Лево е Меи Тачибана, а десно е Јамато Куросава.
***Say I Love You*** (, буквално: *Кажи: „Те сакам“*) — манга од Канае Хазуки, објавена во списанието „Dessert“ од април 2008 г. Адаптација на аниме, создадена од ZEXCS траела од 6 октомври до 30 декември 2012 г. На насловната страница на том 11 од мангата во 2013 г., било најавено издавање на долгометражен игран филм. Филмот е режиран и напишан од Асако Хјуга. Харуна Кавагучи и Сота Фукуши ги играле улогите на главните ликови Меи Тачибана и Јамато Куросава. Филмот бил премиерно прикажан во Јапонија на 12 јули 2014 г. Главната тематска песна за него била песната „Happily“ од One Direction.

## Содржина
Меи веќе има 16 години, но сѐ уште нема момче, бидејќи никогаш немала другари. Цело време е сама, па не е чудно што ја исмеваат и ѝ прават „шеги“ одвреме-навреме. Но и на ангелското трпение му доаѓа крајот. Еден ден Меи го казнува нејзиниот главен нарушител, удирајќи го. Mалку се мешаат работите, и наместо подлецот, ударот го прима неговиот најдобар другар и извонреден училиштен идол, Јамато Куросава. Необичното однесување на девојката веднаш го буди неговиот интерес, толку многу што Јамато со бакнеж ја спасува Меи од прогонителот. Сепак, Јамато има многу другари и обожаватели што не сакаат да ја примат Меи во нивниот круг, а девојката ќе мора да се потруди пред да може да му каже на Куросава: „Те сакам“.

## Наводи

## Надворешни врски

* Say "I love you" 

__СОСОДРЖИНА__
__ИНДЕКС__

Категорија:Филмови од 2014 година
Категорија:Јапонски филмови
Категорија:Љубовни филмови
Категорија:Манги
Категорија:Аниме-серии
Боривое Џимревски

**Боривое Џимревски** (понекогаш запишан како **Боривоје Џимревски**;  во  — ) — македонски етномузиколог и етноорганолог.

## Животопис

Дипломирал на Музичката академија во Белград во 1967 година. Еден период работел во Радио Скопје (1967-1974). Потоа, во 1974 година се вработил во Институтот за фолклор „Марко Цепенков“ како асистент-истражувач на народните музички инструменти и инструменталната народна музика. Докторирал во 1992 година со темата „Гајдата во Македонија, инструмент - инструменталист - музика“.

Напишал над 40 стручни трудови со кои учествувал на повеќе меѓународни конгреси и симпозиуми. Извршил обемни теренски истражувања што резултирале со над 4.000 снимени записи, 1.678 мелографии и 1.265 оригинални фотографии. Објавил неколку книги.

Бил раководител на монографскиот проект „Фолклорот во Куманово и Кумановско“ во 2000 година.

Џимревски дал значаен придонес во организирањето на повеќе фолклорни фестивали, смотри, семинари и предавања.

Починал на 26 септември 2011 година.

## Наводи

Категорија:Македонски етномузиколози
Љубов, леб и Андалусија

**„Љубов, леб и Андалусија“** (шпански: *Pan, amor y Andalucía*, италијански: *Pane, amore e Andalusia*) — шпанско-италијански филм од 1958 година во режија на Хавиер Сето (Javier Setó) по сценариото на Хесус Марија де Аросамена, Сандро Континенца и Лучијана Корда. Главните улоги ги играат: Кармен Севиља, Виторио Де Сика и Висенте Пара.

## Синопсис
Решен да ја одложи венчавката, поранешен висок офицер ја напушта својата свршеница за да учествува на меѓународен музички фестивал во Севиља. Таму, тој се заљубува во млада танчерка...

## Наводи

Категорија:Шпански филмови
Категорија:Италијански филмови
Категорија:Филмови на француски јазик
Категорија:Филмови од 1958 година
Категорија:Филмови на Хавиер Сето
Категорија:Филмови со Виторио Де Сика
Категорија:Филмови со Кармен Севиља
Категорија:Филмови со Висенте Пара
Категорија:Филмски комедии
Категорија:Црно-бели филмови
Категорија:Филмови чие дејствие се одвива во Севиља
Давајски Залив

**Давајски Залив** (, ) — залив сместен во југоисточниот дел на островот Минданао, Филипини. Зафаќа површина од . Тој е дел од Филипинското Море всечен во големиот остров Минданао. It is surrounded by сите пет покраини во регионот Давао. Најголем остров во самиот залив е Самал. Најголемо населено место на заливскиот брег е градот Давао, сместен на неговиот западен брег. Крај заливот традиционално живеат народностите Багобо и Калаганци кои се домородни лумадски племиња на Давао.

## Животни
Заливската вода се смета за една од најразновидните живеалишта на китови во земјата, Ја населуваат барем 10 вида на забести китови и делфини како кашалотите и клунестите китови. Често се среќаваат и китовите-ајкули и морските крави. Покрај тоа, во водите се забележани неколку еколошки појави како претходно непознатиот грабливец трнов венец, кој е нов вид на морска ѕвезда.

## Поврзано
* Давао (регион)
* Филипинско Море

## Наводи

## Надворешни врски

* Заштита на Давајскиот Залив — Светски фонд за природа (WWF) 

Категорија:Заливи на Филипините
Категорија:Заливи во Тихиот Океан
Категорија:Филипинско Море
Американски гнилец

мини|259x259пкс|Теренски испитувања за американски гнилец
**Американски гнилец** (*Histolysis infectiosa perniciosa larvae apium*, *Pestis americana larvae apium*) — заразна болест кај медоносните пчели предизвикана од бактеријата Paenibacillus larvae. Бактеријата испушта спори на 30–37 степени, а под 30 степени нивниот број остро се намалува, а оптималната температура за развој на бактеријата е 35–37 степени.  Paenibacillus larvae е отпорна на промени во киселоста, но најдобро се развива на pH 6,6 — 7,4.

Погрешно се верува дека на бактеријата ѝ се потребни јаглехидрати за нејзино размножување. Paenibacillus larvae преживува хранејќи се со гликоза и фруктоза, но не може да се размножува. Успешното размножување на бактеријата може да се случи само во присуство на аминокиселината тирозин, која е содржана во белковината казеин. Затоа, хранењето на болните пчелни заедници со млеко во прав е противпоказно. Друга материја без која бактериите не можат да се размножуваат е мочната киселина. Пчелите се одлични во обработката на токсични хемикалии, како што е амонијакот, претворајќи го во мочна киселина.

Честопати, пчеларите погрешно ја утврдуваат болеста со прошарано потомство, кое може да биде предизвикано од други бактериски или габични зарази, па дури и од лошо оплодување на мајката.

## Наводи

## Надворешни врски

* Learn to identify American foulbrood in 90 seconds

__СОСОДРЖИНА__
__ИНДЕКС__

Категорија:Болести
Казеин

[мини|239x239пкс|Засирено млеко под [микроскоп со масни топчиња и засирени казеински маси (темно)]]
**Казеин** ( = „сирење“) — млечна белковина, заедничко име за неколку видови белковини што се наоѓаат во млекото на цицачите. Казеинот е единствената белковина во природата чија прва и основна функција е хранлива, а не структурна или метаболична. Казеинот засирува под дејство на сиришните ензими, а не под дејство на високата температура.

## Структура
Во однос на структурата, казеинот е фосфобелковина (содржи фосфатна група), која врши складирачка улога во млекото на цицачите. Казеинот се состои од неколку фракции: α-, β- и γ-казеин, секоја од фракциите има неколку видови. Фракциите и нивните видови се разликуваат во составот на аминокиселините, особено две од најчестите видови β-казеин, А1 и А2, се разликуваат за една аминокиселина на положбата 67. Елементарен состав на казеинот (во %): јаглерод — 53,1; водород — 7,1; кислород — 22,8; азот — 15,4; сулфур — 0,8; фосфор — 0,8.

## Наводи

## Надворешни врски

* 
* Mol-Instincts Chemical Database, Predicted on Quantum 
* Lanital
* Wool from Cows

__СОСОДРЖИНА__
__ИНДЕКС__

Категорија:Млечни производи
Категорија:Млеко
Категорија:Белковини
Златан Џиков

**Златан Џиков** ( во  — 29 март 2021 во ) — македонски гинеколог-акушер и генетичар.

## Животопис

Медицински факултет завршил во Скопје во 1961 година, каде што и предавал. Докторирал и хабилитирал. Се усовршувал во повеќе центри во Европа (особено во Велика Британија и Германија) во областа на преднаталната дијагностика, хуманата генетика и молекуларната биологија.

Основноположник на првата Лабораторија за хумана генетика и преднатална дијагностика во Македонија.

Коавтор на прирачникот за лекари „Современа дијагностика и терапија во медицина“ (2000).

## Наводи

Категорија:Македонски гинеколози
Категорија:Македонски генетичари
Категорија:Македонски универзитетски професори
Спиро Џеров

**Спиро Џеров-Македонски** ( во  —  во месноста Булуџа) — македонски револуционер.

## Животопис

Џеров потекнува од трговско и револуционерно семејство. Подготвувал заговор во Битолско во 1862 година, кога бил уапсен и осуден на смрт. Издржал пет години робија. По ослободувањето зел учество во Критското востание во 1866 година. Се активирал да организира ново востание во Битолско и во Крушевско во 1867 година. Учествувал во ослободителните борби во Србија, Романија и во Бугарија, каде што загинал.

## Наводи

Категорија:Македонски револуционери
Етјен Жодел

**Етјен Жодел** (р. во Париз, 1532 година, а починал во Јули, 1573) — француски драматург и поет, роден во благородничко семејство. 

Тој се приврзал кон поетскиот круг на Плејадата и продолжил да ги применува начелата на реформаторите во драмската композиција. Жодел имал за цел да создаде класична драма што во секој поглед требало да се разликува од моралот, кој тогаш бил окупиран од француската сцена. Неговата прва драма, *Клеопатр заробеник*, била претставена пред судот во хотелот де Ремс во 1552 година. Самиот Жодел ја презел насловната улога, а глумечката екипа ги вклучила неговите пријатели Реми Бело и Жан Бастие де Ла Перус. 
лево|мини|183x183пкс| Етјен Жодел
Жодел напишал уште две драми. *Ежен*, комедија што го сатирирала надмоќното свештенство, меѓутоа имал помалку успех отколку што заслужувал. Другата драма била трагедија што го следела наративот на Вергилиј, која се чини дека никогаш не била претставена. Жодел умрел во сиромаштија во јули 1573 година. Неговите дела биле собрани една година по неговата смрт од Шарл де Ламоте. Тие вклучувале голем број на различни стихови што потекнувале главно од младоста на Жодел. Внатрешната вредност на неговите трагедии била мала. *Клеопатр* бил лирски наместо драматичен. Смртта на Антониј го најавувала неговиот дух во првиот чин, приказната за самоубиството на Клеопатра била поврзана, но не била претставена во петтата. Секој чин е прекинат со хор што морализирал теми како што се непостојаноста на среќата и небесните судови за човечката гордост. Но драмата била почетна точка на француската класична трагедија, а набрзо следела *Меде* (1553) на Жан Бастие де Ла Перус и *Аман* (1561) на Андре де Ривадо. Жодел бил брз работник, но неактивен и сакал да се расфрла. Неговиот пријател Ронсар рекол дека неговите објавени песни не даваат соодветна идеја за неговите моќи. 

Делата на Жодел биле собрани во (1868) во *француската Плејада* на Чарлс Марти-Лаво. Предлогот давал целосни информации за изворите на животописот на Жодел, а критиката на Ламоте била препечатена во целост. 

## Наводи

Категорија:Починати во 1573 година
Категорија:Родени во 1532 година
Категорија:Француски поети
Мархег

**Мархег** (, , , ) ― гратче во округот Гензерндорф во австриската покраина Долна Австрија на словачката граница обликувана од реката Морава. Гратчето е поврзано со Висока при Мораве преку велосипедски мост. Мархешкиот замок се наоѓа во гратчето.
[лево|мини| [Парохија|Парохиска црква „Св. Маргарета Антиохиска“.]]

## Население

## Наводи

## Надворешни врски

Категорија:Координати на Википодатоците
Категорија:Градови во Гензерндорф (округ)
Категорија:Географски никулци за Долна Австрија
Огледало на смртта

**Огледало на смртта** (, буквално: *Окулус*) — американски мистичен трилер со елементи на филм на ужасите во режија на Мајк Фланаган. Филмот бил премиерно прикажан на 8 септември 2013 г. на Кинофестивалот во Торонто. Филмот бил објавен во широко издание на 11 април 2014 г. Заснован е на претходниот краток филм на Фланаган, *Oculus: Chapter 3 — The Man with the Plan*.

## Содржина
Приказната се врти околу брат и сестра, Тим и Кејли Расел, кои доживуваат мачен настан во нивното детство со злобно древно огледало. Тим е обвинет за убиство на нивните родители, и поминува години во душевна болница. Како возрасен, Тим е ослободен, а Кејли е решена да докаже дека злобните настани биле предизвикани од злонамерната сила во огледалото. Таа смета дека огледалото е одговорно за долгата историја на смртни случаи и беда. Братот и сестрата тргнуваат да ги потврдат натприродните способности на огледалото и да ја разоткријат неговата злонамерност.

## Наводи

## Надворешни врски

* 

* 

__СОСОДРЖИНА__
__ИНДЕКС__

Категорија:Филмови
Категорија:Филмови од 2013 година
Категорија:Американски филмови
Категорија:Филмови на англиски јазик
Од злато јаболко (филм)

**„Од злато јаболко“** (српски: *Од злата јабука*) — филм на режисерот Никола Стојановиќ од 1986 година. Главните улоги ги играат: Данило Лазовиќ, Љуба Тадиќ, Ненад Ненадовиќ, Мира Фурлан и Павле Вуисиќ (неговиот последен филм).

## Синопсис
Првата година по завршувањето на Втората светска војна, едно семејство од Херцеговина се оселува во Војводина во потрага по подобар живот. Таму ги чекаат нови предизвици кои воопшто не се лесни...

## Наводи

Категорија:Југословенски филмови
Категорија:Филмови на српскохрватски јазик
Категорија:Филмови на српски јазик
Категорија:Филмови чие дејствие се одвива во Војводина
Категорија:Српски филмови
Категорија:Филмови за семејства
Категорија:Филмови на Центар филм
Категорија:Филмови од 1986 година
Категорија:Филмови на Никола Стојановиќ
Категорија:Филмови со Павле Вуисиќ
Категорија:Филмови со Данило Лазовиќ
Категорија:Филмови со Љуба Тадиќ
Категорија:Филмови со Ненад Ненадовиќ
Категорија:Филмови со Мира Фурлан
Категорија:Филмови со Нада Ѓуревска
Категорија:Филмови со Љиљана Крстиќ
Категорија:Филмови со Милан Срдоч
Категорија:Филмови со Предраг Ејдус
Категорија:Филмови со Богдан Диклиќ
Категорија:Филмови со Бранко Цвејиќ
Категорија:Филмови со Миодраг Крстовиќ
Категорија:Филмови со Миа Беговиќ
Категорија:Филмови со Мелита Бихали
Категорија:Филмови со Миливоје Томиќ
Захумје

десно|мини|270x270пкс| Српските региони и градови во 9 и 10 век
**Захумље** или **Хум**, т.е. **земјата Хум** () е името за српскиот средновековен регион и држава (кнежевство) што опфаќа значајни делови од горната (јужна) Далмација, приближно од реката Неретва до градот Дубровник, со поврзаната заднина и острови.

Порфирогенит пишува дека во VII век, Србите се населиле во други делови на јужна Далмација, вклучително и две соседни области: Травунија и Кнежевството на Неретвјаните. Колкава е застапеноста на српската етничка област во приморските области во тоа време ја потврдува и веста за франкскиот хроничар Ајнхард, кој во своите „Анали на кралството на Франките“ во 822 година забележал дека Србите се народ кој држи голем дел од Далмација (ad Sorabos, quae natio magnam Dalmatiae partem obtinere dicitur).

## Историја
Најстариот познат владетел на Захумље бил Михајло Вишевиќ (910-950), кој во име на Византија го освоил градот Сипонто на Апенинскиот Полуостров.

Подоцнежните владетели на Захумље потекнуваат од кнезот Завида, чии синови биле Стефан Немања, Тихомир, Страцимир и Мирослав. Захумје му беше дадено на Мирослав. Како кнез на Захумје (1168-1171) се оженил со сестрата на Бан Кулин. Потоа следуваат Тољен и Тољен II, принц од северно Захумје. Во 1239 година, Никола, префект на Захумје, се оженил во 1338 година со Катарина Котроманиќ. Петар бил кнез на Захумје (1198-1227) и кнез на градот Сплит (1222-1225). Андрија бил следен како приморски кнез и кнез на јужно Захумје во 1250 година. Потоа Богдан, префект на Захумје од 1249 до 1252 година, кој владеел заедно со Радослав во 1249 година. Стјепан Константин бил кнез на Захумље и наследник на српскиот престол во 113 година.

Јован Углеша, потомок на српската куќа Мрњавчевиќ владеел со Захумје од 1370 година до неговата смрт во 1404 година. Сандаљ Храниќ Косача, принцот од Захумље и еден од војводите на Свети Сава, станал Велики војвода на Босна до неговата смрт во 1435 година. По него следел Стефан Вукчиќ Косача како велики војвода и војвода од Захумље до неговата смрт во 1466 година.

## Наводи

Категорија:Некогашни земји
Акин Акинозу

**Акин Акинозу** (, ) — турски телевизиски и филмски глумец.

## Филмографија

## Наводи

## Надворешни врски
* 

Категорија:Турски глумци
Масакр кај Градево

**Масакр во Градево** — масакр извршен врз македонското население на 13-14 јули, 1925 година, од страна на четници на ВМРО (Автономистичка), а по наредба на Иван Ванчо Михајлов.

## Настан
Во своите "Спомени" и низ разни други пишувања, Ванчо Михајлов се трудел да ја сокрие вистината за масакрите извршени низ Пиринска Македонија и Бугарија. Но, масовните гробници и многу други докази го покажуваат токму спротивното. Од таму се согледува дека Дабница не бил единствениот злостор и масакр, туку постојат и масовни гробници во Обесеник, Градево и други места.

Во јули 1925 година во Градево била спроведена истрага, после која на 8 јули некои комунисти биле осудени на смрт. Измачувани 30-тина луѓе, а од нив одвоени десетмина. А, според други извори убиени биле 11 луѓе.

### Список на убиените:
На 13 јули по лично потврдена казна од Ванчо Михајлов, во месноста Мадана бил стрелан Петар Маревски, додека на 14 јули во месноста Обесеник крај селото Градево биле стрелани: 

* Асен Пазов од Радомир,
* Борис Георгиев Туфекчиски од Марулево 
* Јане Стојанов Маламов од Ораново 
* Иван Трајков Христов од Градево 
* Јордан Велев Цицков од Градево 
* Стоица Атанасов Цицков од Градево 
* Максим Јанев Миразчијски од Градево 
* Благо Петков Мазнеов од Градево 
* Петар Ангелов Мазнеов од Градево.

Со овие убиства и мачења михајловистите успевале да создадат страв и да ги потиснат прогресивните групи. На местото на егзекуцијата денес постои спомен-плоча.

## Наводи

Категорија:Масакри врз Македонци
Категорија:Масакри во Бугарија
Категорија:Историја на Пиринска Македонија
Категорија:Убиени по наредба на Ванчо Михајлов
Кога ќе стивне прашината

** Кога ќе стивне прашината ** — македонски роман од Јасмина Атанасова. Книгата е издадена во 2023 година во Македонија.

## Стил
Дебитанското појавување на овој роман е повќе надворешна формалност, затоа што низ стилските и низ наративните постапки и уметнички принципи, се следи зрело, сериозно, обмислено дело, кое се движи низ светската книжевна генеза на мошне специфичен авотрски и оригинален принцип,  не само во цитатните интонации на секое поглавје, туку и низ севкупната композициска структура преобликувајќи го и синтетизирајќи го литературниот стилски универзум, преку своевидна постмодернистичка постапка исклучително актуелна на денешната светска литературна сцена.

Романот ја следи постапката на состојбата на свеста по принципите на Џемс Џојс  и Вирџинија Вулф не во компаративна или инспиративна смисла туку како своевидно „дијалектичко“ разгранување, кое е сериозен прилог и влог во развојот и збогатувањето на македонската современа книжевност.

Пишуван е во прво лице, од страна на жена наратор, која истовремено е и лик преку кој се одразува севкупниот раскажувачки принцип.

Посебноста на овој роман е и неговото течно, јасно раскажување, динамично и хармонично избалансирано.

Умешноста да се синтетизира состојбата на свеста преку суптилен и ненаметлив принцип со „традиционалната“ стилски беспрекорна ритмичка раскаувачка постапка Исак Башевис Сингер, го прави овој роман меѓу  другото и мошне смел во успешниот обид да се спои традиционалната раскажувачка „архитектоника“ со современите текови на внатрешните литературни искази што се движат истовремено во повеќе насоки.

## Содржина
Атанасова пишува за жената со големо „Ж“, постојано поставена пред борби, предизвици и секојдневни саможртви на општествениот жртвеник, која постојано наоѓа сила од некој таинствен извор за повторно да застане на нозе и да им се спротивстави на закоравените табуа и клишетизираните форми на живеењето — д-р Славица Гаџова Свидерска.

„Секој сака да биде себеси само ретко кој може да е, зошто треба да се подреди на тато, на мама, на децата, на што ќе речат, на што ќе си речам сам или сама ако не успеам — ама ретко кој има сила да биде себеси навистина. Јасмина храбро ама и кршливо ја опишува таа битка. Сечија животна среќа па и животен век се продолжува правопропорционално на неговата храброст. Храброст е да се биде среќен„ — Дарко Лешоски.

## Наводи

## Поврзано

* Македонска книжевност

## Надворешни врски
* „ДЛАБОЧИНАТА И ШИРИНАТА НА КРЕАТИВНОТО УМЕТНИЧКО ТВОРЕЊЕ Е ИДЕНТИЧНА СО ОНАА НА УНИВЕРЗУМОТ!“ – ИНТЕРВЈУ СО АВТОРКАТА ЈАСМИНА АТАНАСОВА 

Категорија:Македонски романи